Γκαμπριέλ Μισεουί

Ο **Γκαμπιέλ Οσέι Μισεουί**, (ολλανδικά **Gabriel Osei Misehouy**), γεννημένος στις 18 Ιουλίου 2005 στο  Άμστερνταμ της  Ολλανδίας είναι Ολλανδός επαγγελματίας ποδοσφαιριστής με καταγωγή από την Γκάνα. Από τον Ιούλιο του 2025, αγωνίζεται στη θέση του επιθετικού μέσου για τον Άρη Θεσσαλονίκης, ως δανεικός από την ισπανική Χιρόνα.
## Καριέρα
### Ajax
Ο Μισεουί, αν και ξεκίνησε να παίζει ποδόσφαιρο στην άσημη **OSV** (ομάδα της γειτονιάς του, το Oostzanerwerf) , αποτελεί στην ουσία προϊόν των ακαδημιών του Άγιαξ καθώς πέρασε από όλες τις ομάδες των χαμηλών ηλικιών του συλλόγου και διετέλεσε αρχηγός της ομάδας Κ17. 

Θεωρήθηκε ένα από τα μεγαλύτερα ταλέντα των ακαδημιών του συλλόγου και υπέγραψε το πρώτο του επαγγελματικό συμβόλαιο, διάρκειας τριών ετών, με τον Άγιαξ τον Σεπτέμβριο του 2021. . Πραγματοποίησε το επαγγελματικό του ντεμπούτο με την ομάδα του Γιονγκ Άγιαξ στις 21 Φεβρουαρίου 2022, μπαίνοντας ως αλλαγή στο 79ο λεπτό της αναμέτρησης στην οποία η ομάδα του ηττήθηκε με 3–1 από την Αλμέρε Σίτι  για το πρωτάθλημα της Ίιρστε Ντιβίζι.  

Παρά τις τεράστιες προσδοκίες του συλλόγου αλλά και του ιδίου του παίκτη, δεν κατόρθωσε να κληθεί στην πρώτη ομάδα. Απογοητευμένος από τη στάση του Άγιαξ, ο Μισεουί, τον χειμώνα του 2024, απέρριψε πρόταση για την υπογραφή νέου συμβολαίου με αποτέλεσμα να τεθεί στο περιθώριο της ομάδας. Τελικά, τον Ιούλιο του 2024, κι έπειτα από 44 παιχνίδια στην Κ21 του Άγιαξ, με συνολικό  απολογισμό 11 γκολ και τέσσερις ασίστ και 15 ματς  στην Κ18, αποχώρησε από τον Άγιαξ.

### Χιρόνα
Η αλλαγή μανατζερικής στέγης, οδήγησε τον παίκτη, στις 10 Ιουλίου 2024, στο να υπογράψει τετραετές συμβόλαιο συνεργασίας με την Χιρόνα με τη σχετική ρήτρα αποδέσμευσης να φτάνει τα 25 εκατομμύρια ευρώ.
Στο ντεμπούτο του στις 15 Αυγούστου 2024  στην Πριμέρα Ντιβισιόν, σκόραρε στο 72ο λεπτό εναντίον της Ρεάλ Μπέτις, διασώζοντας την ισοπαλία για την ομάδα του. Με τη φανέλα της Χιρόνα αγωνίστηκε συνολικά 11 φορές (9 για το πρωτάθλημα και 2 για το Κύπελλο Ισπανίας), κατά τη σεζόν 2024/25.
### Άρης
Στις 21 Ιουλίου 2025, ο νεαρός παίκτης παραχωρήθηκε για ένα χρόνο  δανεικός στην ομάδα του Άρη της Super League 1. 

Πραγματοποίησε το ντεμπούτο του με την κίτρινη φανέλα στις 23 Αυγούστου 2025, στον νικηφόρο (με σκορ 2-0) εντός έδρας αγώνα της ομάδας του κόντρα στον Βόλο.

Σημείωσε το πρώτο του τέρμα με τον Άρη στις 20 Σεπτεμβρίου 2025, χαρίζοντας τη νίκη στην ομάδα του, στον εκτός έδρας αγώνα της 4ης αγωνιστικής του πρωταθλήματος, κόντρα στην Κηφισιά.

Τρεις ημέρες αργότερα, στις 23 Σεπτεμβρίου, σημείωσε το πρώτου τέρμα και στο θεσμό του Κυπέλλου Ελλάδας, σκοράροντας το μοναδικό γκολ του αγώνα κόντρα στο Μαρκό.

## Προσωπική ζωή
Γεννημένος στην Ολλανδία, ο Μισεουί έλκει καταγωγή από την Γκάνα και είναι κάτοχος διπλής υπηκοότητας. Τα αδέλφια του, Αμπραχάμ και Άαρον είναι επίσης επαγγελματίες ποδοσφαιριστές. 
## Εθνικές ομάδες
Ο ΜΙσεουί είναι διεθνής με τα αντιπροσωπευτικά συγκροτήματα Κ16,Κ17 και Κ19 της Ολλανδίας.

Τον Απρίλιο του 2022, επιλέχθηκε να συμμετάσχει με την Εθνικής Ολλανδίας Κ17 στο Ευρωπαϊκό Πρωτάθλημα Ποδοσφαίρου Κ-17 του 2022. .

Ως βασικός στην διοργάνωση, σημείωσε ένα γκολ και μια ασίστ στον πρώτο αγώνα εναντίον της Εθνικής Βουλγαρίας Κ17. . Επανέλαβε το κατόρθωμα εναντίον της Εθνικής Ιταλικής Κ17, όπου οι Ολλανδοί νίκησαν με 2-1 στα προημιτελικά της διοργάνωσης. 
  
## Παραπομπές

## Εξωτερικές πηγές
* Προφίλ στο transfermarkt.com
* Προφίλ στο Soccerway.com
*  Προφίλ στο Ons Oranje K16
* Προφίλ Ons Oranje Κ17

 

Κατηγορία:Ολλανδοί ποδοσφαιριστές
Κατηγορία:Γκανέζοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Γιόνγκ Άγιαξ
Κατηγορία:Ποδοσφαιριστές Χιρόνα ΦΚ
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ίιρστε Ντιβίζι
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ολλανδοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Ισπανία